judecătoria unde se judecă (unde ai domiciliul)

Stare civilă

Domnule Președinte,

Subsemnata (nume din buletin întreg), (bărbat/ femeie) transgender care se prezintă cu prenumele …(prenume alese) și pronumele „ea/el”, cu domiciliul în … CNP…, posesor al CI, cu seria …, nr. …, **cu domiciliu ales în vederea comunicării actelor de procedură în …** ( opțional: aici poți preciza o adresă diferită de domiciliu unde o să primești prin poștă actele legate de proces)**,** în contradictoriu cu … (pârâții (pe cine dai în judecată) și adresa lor de sediu) formulez

În București pârâții sunt:

* Direcția Publica de Evidenta Persoanelor si Stare Civila Sector … (sectorul de domiciliu) cu sediul în … (se găsește pe internet adresa)
* Municipiul București prin Primar General al Municipiului București, cu sediul în Municipiul București, Sectorul 5, B-dul Regina Elisabeta, Nr. 47

**CERERE DE ÎNCUVIINȚARE A SCHIMBĂRII ACTELOR DE STARE CIVILĂ**

prin care vă solicit ca prin hotărârea pe care o veți pronunța să încuviințați schimbarea sexului în actele de stare civilă din … (masculin în feminin/ feminin în masculin), să încuviințați schimbarea prenumelui din (prenume din buletin) în (prenume alese), să încuviințați schimbarea codului numeric personal astfel încât să reflecte sexul …(feminin/ masculin (cel la care tranziționezi)), să obligați pârâtele să efectueze modificările de sex, prenume și CNP în registrul de stare civilă, să obligați pârâtele să îmi elibereze o nouă carte de identitate și un nou certificat de naștere cu prenumele… (prenume alese), sexul …(cel la care tranziționezi)și un nou CNP care să reflecte sexul… (cel la care tranziționezi), fără a exista un indiciu care să trădeze schimbarea de sex intervenită.

**În fapt**, m-am născut la data de … în … (județ și localitate), iar la naștere mi-a fost atribuit sexul …și prenumele…

La **În fapt** se poate povesti cum ai realizat că ești trans, ce semne au fost, mai ales dacă au fost din copilărie, orice este relevant pentru a susține cauza. Mai jos este un model bazat pe ce am scris eu, se poate adapta modelul modificând unde este cazul, sau scrie unul nou în intregime.

**IMPORTANT:** Textul trebuie să fie in concordanță cu și să menționeze rapoartele de la psiholog/ psihiatru dacă sunt folosite ca probe.

Încă din copilărie, s-au manifestat aspecte tipice disforiei de gen. Am simțit că nu sunt … (băiat/ fată), și nu m-am simțit niciodată confortabilă cu … (băieții/ fetele). Nu rezonam cu comportamentul acestora, și preferam să mă joc și să vorbesc cu (băieții/ fetele). Am manifestat întotdeauna ostilitate față de concepțiile sociale referitoare la (masculinitate/ feminitate). Mă deranja mereu ideea că ar trebui să fiu într-un anumit fel ca (băiat/ fată (sexul atribuit la naștre)).

La vârsta de … am început să interacționez cu comunitatea LGBT, cunoscând persoane trans și astfel mi-am dat seama că și eu sunt. Am experimentat (masculinitatea/ feminitatea), (poți detalia în ce a constat experimentarea) și m-am simțit foarte bine în aceste condiții. Mi-am dat seama că îmi place să mă prezint (masculin/ feminin) și să fiu perceput/ percepută ca un bărbat/ o femeie. Aceste aspecte sunt menționate în Raportul psihiatric (nr și data raportului) întocmit de … din cadrul (clinică, dacă e cazul) prin care **s-a concluzionat că întrunesc criteriile pentru diagnosticul de disforie de gen și s-a recomandat susținerea tranziției medicale precum și susținerea socială și legală a identității de gen** (masculine/ feminine)**.** De asemenea, aceste aspecte pot fi dovedite și prin ascultarea martorei…(nume martor) (dacă ai un martor care să poată sa confirme asta)

La vârsta de … mi-am dat seama că sunt **(femeie/ bărbat) transgender** și mi-am asumat această identitate. Am început tranziția socială și de atunci mă prezint ca femeie în interacțiunile mele sociale. Tot atunci **am adoptat prenumele …, prenume pe care doresc să îl am și în actele de stare civilă. De asemenea, pronumele pe care le folosesc sunt….** Aceste aspecte le pot dovedi prin înscrisuri… (enumerare documente doveditoare, pot fi: raport psihiatric/ psihologic, facturi, contracte, adeverințe sau orice document ce menționează numele ales), dar și prin mijloace materiale de probă respectiv: aici poți menționa:

* fotografii cu mine în care prezint feminin (planșa fotografică)
* capturi de ecran de pe profilurile mele personale de (rețele sociale) în care se poate observa faptul că folosesc numele (nume ales).

Dacă ai raport de la endocrinolog menționează-l:

În …(luna, an) m-am prezentat la (nume clinică/ doctor) în vederea evaluării pentru începerea tranziției medicale. După evaluare, în (luna, an) mi-am dat consimțământul pentru inițierea **tratamentului de substituție hormonală de (feminizare/ mascilinzare) cu (estrogen/ testosteron)** și am început să iau acest tratament care a fost bine tolerat. (Mai poți adăuga alte detalii din raportul endocrinologic dacă sunt relevante). Aceste aspecte sunt dovedite de Raportul endocrinologic din … întocmit de medicul curant, dr. …

Descrie disforia fizică și menționat alte proceduri legate de tranziția fizică precum operații, tratamente estetice:

Disforia fizică se manifestă în cazul meu prin faptul că **mă deranjează trăsăturile faciale (masculine/ feminine), forma (masculina/ feminina) a corpului și organele genitale, dorind să susțin intervenții chirurgicale pentru a le îndrepta.** Când mă privesc în oglindă mă bucur să constat că am făcut progrese și că arăt mai (masculina/ feminina) decât arătam în trecut. De asemenea, **mă simt eu însămi doar atunci când mă prezint drept (bărbat/ femeie), purtând haine (bărbești/ femeiești).**

Exemplu epilare definitivă pentru femei trans:

Totodată, eram foarte deranjată de părul corporal și cel facial iar din acest motiv în luna … am recurs la procedura epilării definitive cu laser pe … (zone epilare). Dovada în acest sens este factura fiscală (factură epilare, data, nr, emitent), din care reiese achiziționarea de către mine a serviciilor de epilare definitive cu laser la care am făcut referire.

Descrie disforia socială și problemele cauzate de faptuă ca numele și genul din acte sint diferite:

În ce privește disforia socială, aceasta se manifestă în sensul că **nu îmi place să mi se vorbească la genul (masculin/ feminin) sau să fiu tratat(ă) ca (bărbat/ femeie).** Din acest motiv am simțit dorința de a tranziționa pentru a nu se mai întâmpla asemenea lucruri. **Atunci când mi se vorbește la genul (masculin/ feminin), pe numele ales și sunt tratată ca un/o (bărbat/ femeie) mă simt inclusă și simt că pot avea încredere în acele persoane.** Doresc să fiu inclusă în modul de socializare tipic (masculin/ feminin), să pot face activitățile pe care le fac, de obicei, (bărbații/ femeile) atunci când socializează. Eu socializez mereu în modul în care o fac (bărbații/ femeile), însă este dificil să primesc același tratament de la oamenii din jur în situația în care ei mă percep ca bărbat. **De aceea, doresc schimbarea prenumelui și sexului în actele de stare civilă, pentru a mă putea prezenta drept (bărbat/ femeie) și folosi numele ales, fără să fiu nevoită să dezvălui faptul că sunt transgender, încălcându-mi dreptul la viată privată și supunându-mă la posibilă discriminare, în cazul în care trebuie să prezint un act de identitate.**

**Sunt ferm convins(ă) că îmi doresc să trăiesc tot restul vietii ca (bărbat/ femeie). De aceea, am nevoie să fie rezolvată această problemă cu actele, pentru a mă putea integra social pe deplin şi pentru a mă putea dezvolta armonios.**

Vă rog să luați în considerare concluziile Raportului psihiatric … prin care **s-a stabilit că întrunesc criteriile pentru diagnosticul de disforie de gen și nu prezint afecțiuni psihiatrice care să contraindice tranziția.** Mai mult decât atât, prin aceleași concluzii **s-a recomandat susținerea tranziției medicale dar și susținerea socială și legală a identității de gen feminine.** De aici rezultă în mod evident necesitatea schimbării actelor de stare civilă.

Vă solicit totodată să aveți în vedere Hotărârea Curții Europene a Drepturilor Omului pronunțată în cauza X și Y împotriva României prin care s-a statuat că ”refuzul autorităților interne de a recunoaște din punct de vedere juridic conversia sexuală a reclamanților în absența unei intervenții chirurgicale de conversie sexuală a adus atingere în mod nejustificat dreptului reclamanților la respectarea vieții lor private” (paragraful 167). Prin hotărârea CEDO pronunțată în cauza X și Y împotriva României, Statul Român a fost condamnat pentru încălcarea dreptului la viață privată, un drept fundamental reglementat de articolul 8 din Convenția Europeană a Drepturilor Omului, întrucât autoritățile române nu permiseseră reclamanților schimbarea actelor de stare civilă în lipsa efectuării prealabile a intervenției chirurgicale de afirmare a genului, în ciuda faptului că nu există nicio prevedere în legislația română care să condiționeze schimbarea actelor de stare civilă de intervenția chirurgicală de afirmare.

**În drept**, îmi întemeiez prezenta cerere pe dispozițiile art. 8, art. 43 lit. i) și art. 57 din Legea nr. 119/1996 cu privire la actele de stare civilă, pe dispozițiile art. 194 C. proc. civ., pe dispozițiile art. 16, art. 22, art. 26 și art. 34 din Constituția României, precum și pe dispozițiile art. 8 și art. 14 din Convenția Europeană a Drepturilor Omului.

Prezenta acţiune este întemeiată pe Legea 119/1996, prin care se tinde la schimbarea însuși a statutului şi stării civile, având în vedere că nu există concordanţă de natură subiectivă, interioară şi nici de natură exterioară, în cadrul socializării umane, între nomen şi fana, adică între statutul cu care mă identific (de (bărbat/ femeie)) şi modul în care sunt acceptat legal ((bărbat/ femeie)). Statutul civil este un ansamblu de elemente prin care persoana se identifică şi se individualizează în relaţia cu sine, cu familia, cu societatea. Sexul este un element de stare civilă a cărui modificare determină însăşi modificarea statului persoanei.

Numai o persoană ce trăieşte în armonie şi împăcare cu sine poate avea un comportament social şi se poate adapta şi integra în colectivitate. Atâta vreme cât la nivel intern mă identific ca (bărbat/ femeie), am fost evaluat psihiatric şi endocrinologic ca având Disforie de gen, m-am supus unor tratamente medicale care au produs schimbări feminizante ireversibile asupra înfăţişării mele, apărând caractere sexuale secundare feminine şi aspect fizic feminin şi mă prezint şi sunt cunoscută în societate şi mă prezint şi sunt cunoscută în societate ca fiind femeie, singura schimbare de care am nevoie pentru a avea şanse egale de a mă integra social este de a mi se permite ca fana sa fie în concordanţă cu nomen, să se încuviinţeze schimbarea sexului din masculin în feminin şi a celorlalte detalii relevante în actele de stare civilă.

La **În probațiune** se menșionează tipurile de probe, care pot fi: înscrisuri (acte), testimoniale (martori) și materiale (imagini, screenshots).

**IMPORTANT:** TOATE PROBELE MENȚIONATE ANTERIOR TREBUIE ENUMERATE AICI.

**În probațiune**, solicit încuviințarea probei cu înscrisuri, a probei testimoniale, și a probei prin intermediul mijloacelor materiale de probă.

În cadrul probei cu înscrisuri, depun alăturat în copii certificate pentru conformitate cu originalul în 3 (trei) exemplare următoarele înscrisuri:

La înscrisuri se vor adăuga, pe lângă, și buletinul și certificatul de naștere.

- Carte de identitate seria …, nr. …;

- Certificat de naștere seria …, nr. …;

- Raport psihiatric nr. … din … întocmit de … din cadrul …;

- Raport endocrinologie din … întocmit de dr. …;

Se continuă de enumerat, dacă e cazul, și facturile, adeverințele, etc

În cadrul probei testimoniale indic în vederea ascultării pe martorii:

Se enumeră martorii cu nume, adresa unde poate fi citată (nu trebuie să fie cea de domiciliu neapărat), CNP, serie și nr buletin și ce poate dovedi:

… (nume), cu adresa unde poate fi citată …, CNP …, identificată cu CI seria …, nr. …, pentru a dovedi (de selectat ce este cazul): manifestarea disforiei de gen începând din copilărie, procesul de descoperire a identității transgender, problemele cauzate de nepotrivirea identității în acte cu cea reală, prezentarea în societate și în familie drept (bărbat/ femeie) și folosirea numelui ales …

În cadrul mijloacelor materiale de probă, depun alăturat capturi de ecran de pe profilurile mele personale de (rețele de unde pui), precum și alte fotografii în care se poate observa faptul că mă prezint (masculin/ feminin).

**În concluzie, având în vedere toate aspectele prezentate mai sus, vă solicit să admiteți cererea de chemare în judecată așa cum a fost formulată, și în consecință să dispuneți:**

**1. Încuviințarea schimbării sexului în actele de stare civilă din (masculin/ feminin) în (masculin/ feminin);**

**2. Încuviințarea schimbării prenumelui din … (prenume din buletin) în … (prenume alese);**

**3. Încuviințarea schimbării codului numeric personal astfel încât să reflecte sexul (masculin/ feminin);**

**4. Obligarea pârâtelor să efectueze modificările de sex, prenume și CNP în registrul de stare civilă;**

**5. Obligarea pârâtelor să îmi elibereze o nouă carte de identitate cu prenumele (prenume alese), sexul (masculin/ feminin) și un nou CNP care să reflecte sexul(masculin/ feminin), fără a exista un indiciu care să trădeze schimbarea de sex intervenită;**

**6. Obligarea pârâtelor să îmi elibereze un nou certificat de naștere cu prenumele (prenume alese), sexul (masculin/ feminin)și un nou CNP care să reflecte sexul feminin, fără a exista un indiciu care să trădeze schimbarea de sex intervenită.**

Depun alăturat dovada achitării taxei judiciare de timbru în cuantum de 20 lei.

În temeiul art. 213 al. (1) C. proc. civ. solicit judecarea cauzei fără prezența publicului întrucât desfășurarea cercetării judecătorești sau a dezbaterilor fondului în prezența publicului mi-ar aduce atingere vieții private. Solicit de asemenea publicarea doar a iniţialelor mele pe portal.just.ro şi pe lista de şedinte, având în vedere obiectul prezentei acţiuni.

Solicit judecarea cauzei și în lipsă, în baza art. 411 al. (1) pct. 2 C. proc. civ.

(nume din buletin)

DOMNULUI PREȘEDINTE AL JUDECĂTORIEI … (judecătoria unde se judecă)